《柘川渔火》
宋代·蒋旦

桃浪流香春雨馀，渔灯深夜出溪湄。
半篷明灭风生处，数点微溪月上时。
影落沙汀鸥梦断，光摇芦苇雁栖迟。
明朝解缆沧浪外，濯足船头唱竹枝。

作者简介：蒋旦，字澹然，仙居（今属浙江）人。徽宗政和五年（一一一五）进士。历越州通判，官终承议郎、监石炭场。有《适斋集》，已佚。事见《嘉定赤城志》卷三三。